cyanic-selkie/wikianc huggingface dataset:
Pienk driehoek
Geskiedenis
duimnael|220px|’n Pienk driehoek met ’n groen sirkel om word gebruik as simbool vir meegevoel met gay regte en vryheid van [[homofobie.]] Ander kleure was rooi vir onder andere politieke gevangenes en kommuniste, groen vir misdadigers, pers vir Jehovasgetuies, swart vir "antisosiale" gevangenes, ens.
Guy Bates Post
Guy Bates Post (22 September 1875 – 16 Januarie 1968) was 'n Amerikaanse akteur. Hy was bekend vir sy rolle in die rolprente Omar the Tentmaker (1922), Ace Drummond (1936), The Mysterious Pilot (1937), en The Mad Empress (1939).
FV Engers 07
FV Engers 07 is 'n sokkerklub uit Neuwied in die deelstaat Rynland-Palts in Duitsland, veral bekend vir sy sokkerafdeling. Engers is 'n stadsdeel van Neuwied en was tot 1970 'n onafhanklike dorp.
Hoduopongrivier
Die Hoduopongrivier is 'n takrivier van die Moosrivier in Limpopoprovinsie, Suid-Afrika.
Pous Benedictus VI
Pontifikaat
Oor Pous Benedictus VI se pontifikaat is min bekend. Hy het die aartsbisdom Praag ingestel.
Acantheurypon
Acantheurypon is 'n genus van sponsdiere uit die klas van die Demospongiae (gewone sponse).
Denys Lasdun
Lasdun is in 'n kunssinnige familie gebore. Sy vader, Nathan Lasdun (1879−1920), 'n ingenieur en sakeman wat oorlede is toe Denys eers vyf jaar oud was, was 'n neef van die kunstenaar Léon Bakst wat internasionale bekendheid verwerf het met sy ontwerpe vir die Russiese balletgeselskap Ballets Russes. Sy moeder Julie (1884−1963) was 'n pianis, en so het Denys grootgeword onder musici. Sy nou verbintenis met kuns is in 1954 voortgesit toe hy met Susan Bendit in die huwelik getree het wat – ná haar skoolloopbaan by die Camberwell-kunsskool – grafiese kuns gestudeer het en later ook as skrywer werksaam was. Die jong egpaar het hul huweliksreis na die Verenigde State onderneem waar hulle moderne boukuns besigtig het. Susan was vertroud met die wese en vraagstukke van moderne argitektuur. Sy was later betrokke by die interieurontwerp en kleurskema vir die National Theatre in Londen en ander geboue.
Rooiborssperwer
Die Rooiborssperwer (Accipiter rufiventris) is 'n algemene standvoël wat voorkom in woude en plantasies in Suider-Afrika veral in die Wes-Kaap, Oos-Kaap en die Drakensberg. Die voël is 30 – 38 cm groot, weeg 105 - 210 g met 'n vlerkspan van 65 – 70 cm. In Engels staan die voël bekend as Rufous-breasted Sparrowhawk.
Novial
Novial (nov-, nuwe + IAL, international auxiliary language Engels vir internasionale hulptaal) is 'n kunsmatige taal geskep deur Professor Otto Jespersen, 'n Deense taalkundige wat voorheen deel van die Ido beweging was. Hy het Novial geskep om 'n internasionale hulptaal te wees. Die doel van die taal was om internasionale kommunikasie en vriendskap te bevorder, sonder om enige iemand se moedertaal te vervang.
Bertrand de Jouvenel
Lewensloop
Na die Franse nederlaag in 1940 het Jouvenel in Parys gebly en onder die Duitse besetting, Apres la Defaite, gepubliseer. Hy het gevra dat Frankryk by Hitler se Nuwe Orde aangesluit het. Hy het na Switserland gevlug net voor die bevryding van Parys deur die Geallieerdes. Jouvenel was onder die baie min Franse intellektuele wat aandag verleen het aan die ekonomiese teorie en welsynsekonomie wat in die 20ste eeu in Oostenryk, Italië, die Verenigde Koninkryk en die Verenigde State ontstaan het. Hierdie begrip van ekonomie word getoon deur sy werk The Ethics of Redistribution.
Melkskommel
Meeste snoepkafees het 'n masjien om melkskommels mee te maak. Dan is daar ook gespesialiseerde winkels, wat met roomys en egte vrugte hul melkskommels maak.
Heinz Heger
Die boek is een van die min eerstehandse weergawes van die behandeling van gay mans in Nazi-gevangenskap. Dit is in verskeie tale vertaal en ’n tweede uitgawe is in 1994 gepubliseer. Dit was die eerste getuienis van ’n gay oorlewende van die konsentrasiekampe wat in Engels vertaal is, en word as die bekendste beskou. Die publikasie daarvan het gehelp om die soeklig te laat val nie net op die lyding van homoseksuele mans onder die Nazi-bewind nie, maar ook op die gebrek aan erkenning en vergoeding ná die oorlog.
Estlanders
In teenstelling met die ander inheemse etniese groepe van die Baltiese lande (Letlanders en Litauers) wat tot die Baltiese volke behoort en Baltiese tale praat, behoort die Estlanders saam met Finne en Hongare tot die Fins-Oegriese volke. Die meeste Estlanders is ongebonde (71%), gevolg deur Lutheranisme (13%) en die Oosters-Ortodokse Kerk (13%).
McDonald's
'n McDonald's-restaurant word bestuur deur 'n konsessienemer, 'n filiaal, of die maatskappy self. Die inkomste van die maatskappy kom uit die huur, kopiereg en fooie wat betaal word deur die konsessiehouers, en die verkope in selftoegeruste restaurante.
Elgin
Geskiedenis
Aanvanklik was die gebied bekend onder die name Groenland en Koffiekraal. Laasgenoemde was ‘n uitspanning vir die ossewaens na hul trek oor die berge op pad na die noorde. Later jare was die uitspanning deel van die plaas Glen Elgin, die eiendom van Edward en Henry Molteno, die seuns van die eerste premier van die Kaapkolonie, John Molteno (1814-1886). Toe die spoorlyn in 1902 verleng word, skenk die Molteno-broers uit eie belang ‘n stuk grond van hul plaas aan die Cape Government Railways vir ‘n stasie. Daarom is die stasie ‘n 2 km van die dorp Grabouw aangelê. Weens die ekonomiese bedrywighede wat rondom die stasie ontwikkel het, het die naam Elgin deur die jare al meer bekend geword en dui dit nou ‘n landstreek aan met Grabouw as hoofdorp.
Hoërskool Langenhoven
Geskiedenis
In 1914 het dit een van die eerste skole geword om Afrikaans te gebruik. In 2002 het die skool oorgeskakel na parallelmedium met Afrikaans en Engels as onderrigtale.
Skoollied
Children of a brand new day Rising up to show the way We are proud South Africans!
Yongle-ensiklopedie
Ontwikkeling
Opdrag vir die skryf van die Yongle Dadian is in 1408 deur keiser Yongle gegee. Altesaam 2 169 geleerdes het vier jaar lank onder die hoofredakteur, Xie Jin, gewerk om die leishu-ensiklopedie saam te stel.
Bailee Madison
Bailee Madison (gebore 15 Oktober 1999) is 'n Amerikaanse aktrise en vervaardiger. Sy is bekend vir haar rolle in die rolprente Bridge to Terabithia (2007), Brothers (2009), Don't Be Afraid of the Dark (2010), en Just Go with It (2011).
Yongle-ensiklopedie
Verdwyning
Die oorspronklike manuskrip het feitlik heeltemal verlore gegaan teen die einde van die Ming-dinastie, maar 90 persent van die 1567 manuskrip het behoue gebly tot met die Tweede Opiumoorlog tydens die Qing-dinastie. In 1860 is dele van die stad verbrand en geplunder, en die Britse en Franse soldate het groot dele van die manuskripte as aandenkings geneem. Sowat 5 000 volumes het tot in 1875 bewaar gebly, minder as die helfte, en dit het teen 1894 tot 800 afgeneem. Tydens die Bokserrebellie en die beleg van Beijing in 1900 het Geallieerde soldate honderde volumes gevat en baie is in 'n brand verwoes. Net 60 volumes het in Beijing oorgebly.
Lys van Suid-Afrikaanse geloftes
Gelofte van Paardekraal
Die gelofte is voorafgaan met die volgende (en hier in Afrikaans weergegee),
Ons het Natal, Oranje-Vrystaat en die Suid-Afrikaanse Republiek gestig. Drie keer het die Engelse regering ons van ons vryheid ontneem en ons vlag, wat ons vaders met hulle bloed en trane gedoop het, onder hulle voete vertrap."
Uitvinding
'n Uitvinding is 'n unieke of nuwe toestel, metode, samestelling, idee of proses. Dit kan 'n verbetering op 'n masjien, produk of proses wees om doeltreffendheid te verhoog of koste te verlaag. Dit kan ook 'n heeltemal nuwe konsep wees. As 'n idee uniek genoeg is, hetsy as 'n alleenstaande uitvinding of as 'n beduidende verbetering bo die werk van ander, kan dit gepatenteer word. 'n Patent, indien toegestaan, gee die uitvinder 'n eiendomsbelang op die patent oor 'n spesifieke tydperk, wat vir finansiële gewin gelisensieer kan word.
Priapisme
Oorsake en behandeling
Sekelselsiekte is die grootste oorsaak van iskemiese priapisme. Ander oorsake sluit in medisyne en dwelmmiddels soos kokaïen en dagga. Nie-iskemiese priapisme kan voorkom ná trauma aan die penis of ’n rugmurgbesering. Eersgenoemde kom voor wanneer nie genoeg bloed uit die penis vloei nie, terwyl laasgenoemde gewoonlik voorkom weens toenemende bloedvloei.
Demokratiese Republiek die Kongo
Geografie
Die geografie van die Demokratiese Republiek die Kongo word veral deur die Kongorivier gekenmerk wat in 'n wye boog deur die land vloei. Een van die sytakke in die suide vorm die Kasairivier. Op 'n kort stukkie van die oostelike grens vloei die Nylrivier, as 't ware die Wit Nyl, die langste van die twee bronriviere.
Geskiedenis
Die Kongobekken het in 1879 'n Belgiese kolonie geword en in 1885 'n privaatkolonie van koning Leopold II, die Kongo-Vrystaat. Hierdie tydperk staan veral vir die Kongo-gruweldade van die Belge aan die inheemse bevolking bekend. In 1908 het die Belgiese parlement die Kongo in 'n "normale" Belgiese kolonie omskep en die koninklike Kongo-Vrystaat ontbind. Tydens die Eerste Wêreldoorlog in Afrika het Belgiese en inheemse soldate aan die Oos-Afrika-veldtog deelgeneem en saam met ander Geallieerdes teen Duitse troepe in Duits-Oos-Afrika geveg.
Embalenhle
Dit is gestig in die 1970s om as 'n slegs-swart woonbuurt te dien vir die naburige Secunda, wat op dieselfde tyd gestig is. 'n Aansienlike deel van die behuising in eMbalenhle is deur Sasol vir sy werkers gebou.
NG gemeente Pondoland
Die NG gemeente Pondoland was 'n gemeente van die Nederduitse Gereformeerde Kerk in die huidige gebied van die Sinode van Oos-Kaapland en saam met die NG gemeente Du Plessis 'n vroeë slagoffer van die destydse Nasionale Party-regering se beleid om die tuislande te konsolideer, in dié geval die Transkei, toe blanke plase, waarop gewoonlik NG lidmate gewoon het, uitgekoop is om die tuisland se gebied te vergroot en as 't ware "af te rond". Latere slagoffers was die NG gemeente Greykerk wat op 11 Desember 1983 by die NG gemeente Fort Beaufort ingelyf is, Komga (ingelyf by Stutterheim), Alice (ook ingelyf by Fort Beaufort) en Peddie (ingelyf by King William's Town).
Suidersee
Ná 1932 is hierdie proses kunsmatig teruggedraai. Deur die Afsluitdyk het die Suidersee weer 'n soet meer geword, wat Ysselmeer genoemd word.
Acanthoclada prostrata
Acanthoclada prostrata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
1 April
Die dag staan ook as gekkedag bekend omdat mense graag op die dag poetse bak en met mekaar die gek skeer. Die dag se nuusgebeure moet eers noukeurig geverifieer word alvorens dit op Wikipedia ingevoer word.
NG gemeente Du Plessis
Gegewens in die NG Kerk se Jaarboek
Hierdie gegewens is geneem uit enkele beskikbare Jaarboeke van die NG kerke om 'n beeld te skets van die gemeentelike lewe van Du Plessis. Du Plessis spog met 'n ledetal van 551 (dit was die destydse beskrywing vir die getal belydende lidmate) en 'n sieletal van 903. Daar was vyf Sondagskole met 15 onderwysers wat die 173 kinders onderrig het. In die voorafgaande jaar is 27 kinders gedoop, 26 katkisante aangeneem en sewe pare getroud. Binne 14 jaar het die sieletal amper gehalveer tot 464, waarskynlik die gevolg van die dalende kindertal. Die ledetal staan nou op 355, amper 200 minder as in 1933 se uitgawe van die Jaarboek. Die vyf Sondagskole het drie geword en die sewe onderwysers onderrig net 85 leerlinge. In die voorafgaande jaar is 14 kinders gedoop, 16 katkisante voorgestel en twee pare getroud. Daar is 'n opflikkering in die sieletal, wat nou op 506 staan, terwyl die ledetal met 12 afgeneem het tot 343. Die Sondagskole het skielik tot net een afgeneem. Die 85 leerlinge van twee jaar vantevore tel nou net 30 en die onderwysers drie. In die voorafgaande jaar is 15 kinders gedoop, 19 katkisante voorgestel en sewe pare getroud. Die sieletal neem verder toe en kom op 550 te staan, terwyl die lidmate nou sewe meer is as drie jaar vantevore, naamlik 350. Skielik is daar weer drie Sondagskole met sewe onderwysers en 80 leerlinge. In die voorafgaande jaar is agt kinders gedoop, ses katkisante voorgestel en drie pare getroud. Die sieletal het in die voorafgaande 17 jaar redelik bestendig gebly en staan nou op 508. Die ledetal het met 44 afgeneem tot 306, maar die Sondagskole tel nou vier, die leerlinge 96 en die onderwysers nege; in al drie gevalle 'n toename vergeleke met 1952. In die voorafgaande jaar is sewe kinders gedoop, maar geeneen het gekatkiseer nie. Drie pare is wel getroud. In 1952 het Indwe 'n sieletal van 1 056 en 'n ledetal van 680 gehad. Die gesamentlike sieletal van Indwe en Du Plessis was dus in daardie jaar 1 606 en die ledetal 1 030. Sowat drie jaar nadat Du Plessis by Indwe ingelyf is, is die sieletal van Indwe 683 en die ledetal 485: die gesametlike sieletal het binne 20 jaar met 923 gedaal en die ledetal met 545. Van Du Plessis se inlywing by Indwe af het laasgenoemde gemeente se getal doop- en belydende lidmate deurentyd gedaal:
Pous Benedictus VII
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Alfred Baphethuxolo Nzo
Alfred Baphethuxolo Nzo (19 Junie 1925, Benoni - 13 Januarie 2000, Johannesburg) was 'n Suid-Afrikaanse politikus. Hy was die langsdienende sekretaris-generaal van die ANC, 'n pos wat hy vanaf 1969 tot 1991 beklee het. Hy was die Suid-Afrikaanse Minister van Buitelandse Sake vanaf 1994 tot sy aftrede in 1999. Hy was ook die eerste swart gesondheidsinspekteur in die land gewees. Die Alfred Nzo-toekenning word tans toegeken aan verdienstelike gesondheidspraktisyns in Suid-Afrika.
Plant
Plante is hoofsaaklik meersellige, fotosintetiese eukariote van die koninkryk Plantae. Dit bestaan uit meer as 300 000 spesies, wat organismes insluit soos bome, blomme, kruie en varings.
Sint-Gillis
Sint-Gillis of Saint-Gilles  is 'n munisipaliteit en plek in die Brusselse Hoofstedelike Gewes.
Die munisipale gebied het sowat 50 000 inwoners (2018) en 'n oppervlakte van 2,52 km². Die amptelike tale is Nederlands en Frans.
Ridley Scott
Scott staan bekend vir sy atmosferiese en hoogs gekonsentreerde visuele styl. Alhoewel sy rolprente grootliks varieer ten opsigte van toneelskikking en die tydperk waarin hulle afspeel, beeld Ridley daarin dikwels merkwaardige stedelike omgewings uit, wat van 2de eeuse Rome (in Gladiator), 12de eeuse Jerusalem (Kingdom of Heaven) en Middeleeuse Engeland (Robin Hood) tot hedendaagse Mogadisjoe en die futuristiese stadlandskap van Los Angeles in Blade Runner strek. 'n Ander kenmerk van sy werke is sterk vroulike karakters.
Wim Kok
Die kabinette
Kok het twee Nederlandse kabinette gelei:
Chemiese verbinding
'n Chemiese verbinding is 'n stof wat uit meer as een chemiese element bestaan en waarvan die atome 'n chemiese binding aangegaan het.
Vulkaan
Vulkane op die Aarde bars uit omdat die kors in 'n paar groot, rigiede en verskeie kleiner tektoniese plate verdeel is wat op 'n warmer, sagter laag (die aardmantel) dryf. Die aarde se vulkane vorm oor die algemeen waar tektoniese plate na mekaar beweeg (konvergent) of weg van mekaar beweeg (divergent). Die meeste is onderwater. 'n Rif in die middel van 'n oseaan, soos die Mid-Atlantiese Rug, vorm byvoorbeeld as gevolg van divergente plate, terwyl die Ring van Vuur se vulkane gevorm word deur konvergente plate.
Plaattektoniek
Volgens die teorie van plaattektoniek is die Aarde se harde buitenste kors, die litosfeer, opgedeel in 'n paar groot en verskeie kleiner plate. Hulle beweeg geleidelik vanweë die konveksie in die aardmantel onder die kors. Die meeste vulkaniese aktiwiteit op Aarde vind plaas al met dié plaatgrense langs waar plate van mekaar wegbeweeg of divergeer (en nuwe litosfeer geskep word), of na mekaar toe beweeg of konvergeer (en litosfeer vernietig word).
Tefra
Tefra, ook piroklaste genoem, word geskep wanneer magma in die vulkaan uitmekaargeblaas word deur die vinnige uitsetting van warm vulkaniese gasse. Magma ontplof as die opgeloste gasse daarin ontsnap wanneer die druk verminder terwyl dit na die oppervlak beweeg. Dié gewelddadige ontploffings skep deeltjies materiaal wat dan van die vulkaan weggeskiet word. Soliede deeltjies kleiner as 2 mm breed (so groot soos sandkorrels of kleiner) word vulkaniese as genoem.
Freatomagmatiese uitbarstings
'n Freatomagmatiese uitbarsting word gekenmerk deur 'n wisselwerking tussen stygende magma en grondwater. Hulle word aangedryf deur die vinnige opbou van druk in die superverhitte grondwater.
Sahel
Term
Die term is aanvanklik as 'n geografiese term gebruik om na die strook land tussen 75 en 450 isohiëte (bande van neerslag). Latere navorsers verwys na 'n wye reeks isohiëte in bepaling van die ligging van die Sahel. Dit is ook al gebruik om te verwys na die lande van Wes-Afrika. Dit is ook 'n naam wat algemeen aan seuns in Indië gegee word.
Geografie
Die Sahel is hoofsaaklik savanne en loop van die Atlantiese Oseaan in Wes-Afrika tot by die Horing van Afrika in Oos-Afrika en verander van semi-droë grasveld na doringsavanne. In die geskiedenis van Afrika het die gebied van die mees gevorderde koninkryke gehad wat uit die handel oor die woestyn voordeel getrek het. Gesamentlik staan die lande bekend as die Sahelkoninkryke.
Veetrek
Tradisioneel was meeste mense in die Sahel semi-nomade wat geboer en beeste geteel het in 'n veetrekstelsel, wat moontlik die mees onderhoubare manier vir die benutting van die Sahel is. Die verskil tussen die droë noorde met hoër grondvrugbaarheidvlakke en die natter suide word benut sodat kuddes op die hoë kwaliteit voer wei in die noorde tydens die nat seisoen en dan 'n paar honderd kilometer suid trek om op die meer volop, maar minder voedsame voer te wie tydens die droë seisoen.
Kiepie Jaftha
Herkoms en jeugjare
Ds. Jaftha het in Desember 2019 aan die Vrystaatse dagblad Volksblad vertel sy oupa aan moederskant, Andrew de Villiers, was van Maleise afkoms. Sy oupa aan vaderskant, Dawie Jaftha, het Duitse bloed gehad en in Philippi op die Kaapse Vlakte geboer. “Ek hoop die liewe Here gun my dit … om hierdie stukkie geskiedenis na te vors,” het hy destyds gesê.
Opleiding
Nadat hy matriek in die eerste klas geslaag het aan die Hoërskool Heathfield, waar hy hoofseun was, was hy van plan om apteker of argitek te word, maar die roeping om predikant te word, was te sterk. “Nee, ek wou maar ’n dominee word,” het hy aan Volksblad gesê.
Acanthodendrilla levii
Die spons behoort tot die genus Acanthodendrilla en tot die familie Dictyodendrillidae. Die wetenskaplike naam van die spesie is die eerste keer geldig gepubliseer in 2000 deur Uriz & Maldonado.
Malene Breytenbach
Malene Breytenbach
Eenoogkoning is die verhaal van ’n Kaapse vrou, Salome Binnemans, dogter van ’n parlementslid, wat meer as een liefde en die Anglo-Boereoorlog, die oorlog in Duitswes-Afrika, die Eerste en Tweede Wêreldoorlog beleef. Eenoogkoning was een van die tien finaliste in LAPA se 2011-romankompetisie.
Kiepie Jaftha
Gemeenskapsbetrokkenheid
Ds. Jaftha was een van die skrywers van Volksblad se weeklikse rubriek “Woord en Perspektief”, waarvan sy laaste rubriek op sy sterfdag verskyn het.
Gesinslewe
Ds. Jaftha was twee maal getroud. Sy eerste vrou, Delia, is oorlede nadat hulle sowat 40 jaar getroud was. Sy twee vrou, Olympia, ’n onderwyseres, met wie hy op 17 Desember 2016 getroud is, het hom oorleef. Hy is ook oorleef deur sy vier kinders, Nelien Botha, Jill Valentine, Wilma Jaftha en Julian Jaftha, almal van Heidedal, en vyf kleinkinders.
Maanlanding
Apollo 11 is eerste daar
Hoewel onbemande Sowjetverkenningstuie die maan voor enige ruimtetuie van die VSA bereik het, het die Amerikaner Neil Armstrong die eerste persoon geword wat op die maan loop as deel van die maanlanding in Julie 1969. Armstrong, aanvoerder van die Apollo 11-sending, is gerugsteun deur beheermodulevlieënier Michael Collins en maanlandingstuigvlieënier Buzz Aldrin in 'n gebeurtenis wat deur meer as 500 miljoen mense oor die wêreld heen gesien is. Sosiale kommentators het wye erkenning aan die maanlanding gegee as een van die tekenende oomblikke van die 20ste eeu. Armstrong se woorde toe hy sy eerste tree op die maan se oppervlak gee, was net so gedenkwaardig: "Dis een klein tree vir 'n mens, [maar] 'n reuse sprong vir die mensdom."
Ander fasette van die maanlanding
Sommige samesweringsteoretici hou steeds vol dat die maanlandings 'n bedrogspul was. Hierdie soort beskuldigings floreer deels omdat daar, buiten 'n paar opvolglandings in die Apolloprogram in die daarop volgende dekade, niks van entoesiaste se voorspellings gekom het dat maanlandings alledaags sou word nie.
Bhojpuri
Bhojpuri (𑂦𑂷𑂔𑂣𑂳𑂩𑂲, ) is 'n Indo-Ariese taal wat deur sowat 40 miljoen mense in Noord-Indië, Mauritius en Nepal gepraat word. Dit word hoofsaaklik in die Indiese deelstate Uttar Pradesh, Bihar en Jharkhand asook in Guyana, Mauritius, Suriname en Fidji gepraat. Bhojpuri word in Kaithi en Tirhuta geskryf, twee Brahmi-skrifte uit die Indiese skriffamilie, asook in Nastaliq, 'n Perso-Arabiese skrif.
Tobea Brink
Lewe en werk
Aan die Universiteit van Kaapstad werk sy as sekretaresse by die Fakulteit Opvoedkunde en voltooi ook ’n multidissiplinêre nagraadse diploma in African Studies. Hierna neem sy ’n posisie op as medeskrywer in die laerskoolafdeling van die “Ruimteland”-reeks van Afrikaans skoolhandboeke. Haar man aanvaar dan ’n pos as vise-rektor (navorsing) aan die Universiteit van Wollongong in Australië. Hier skryf sy in vir ’n meestersgraad in Sielkunde, wat sy met onderskeiding behaal met ’n verhandeling oor Jungiaanse Studies, met spesifieke verwysing na Kulturele Sielkunde. Tussen 2002 en 2007 is haar man rektor van die Universiteit van Stellenbosch en hy neem dan ’n posisie op as rektor van die Newcastle Universiteit in Engeland, waarna die gesin na Engeland verhuis. Hier woon hulle in Newcastle upon Tyne. Hulle het twee dogters, Carmen (wat met Down-sindroom gebore is) en Hestia, en ’n seun, Peter.
Skryfwerk
Die hoofkarakter in “Die hemelklip” is Anna. Haar tweelingbroer, Adam, word met Down-sindroom gebore. Haar pa is in ’n ongeluk met ’n trekker oorlede en haar ma en oom hou die plaas aan die gang, sodat sy van kleinsaf die verantwoordelikheid op haar moet neem om vir Adam op te pas. Hierdie verantwoordelikheid het ’n diepgaande impak op haar lewe, sodat haar kinderdrome geeneen verwesenlik word nie en sy op 34 steeds ongetroud is. Die novelle word in twee dele verdeel, met die eerste deel wat die verhaal vertel van Anna en haar verhouding met Adam uit haar perspektief. Die tweede deel word in die derdepersoon vertel en speel af twaalf jaar na die einde van die eerste, met Adam wat nou reeds oorlede is. Hierdie roman word ook in Nederlands vertaal. “Die hemelklip” is in 2008 op die kortlys vir die Jan Rabie-prys vir vernuwende prosa.
Goue Vierkant
Winston Churchill het 'n telegram aan President Franklin D. Roosevelt gestuur en hom gewaarsku dat indien die Midde-Ooste deur Duitsland oorgeneem sou word, dit oorwining oor Nazi Duitsland moeliker sou maak aangesien die olie reserwes daar vir Duitsland van groot strategiese waarde sou wees. Hierdie telegram het op breër Midde-Oosterse vraagstukke relevant ten opsigte van die oorlog gefokus en het nie slegs op die situasie in Irak gekonsentreer nie. Op 25 Mei, het Adolf Hitler Bevel 30 uitgereik: "Die Arabiese vryheisbeweging in die Midde-Ooste is ons natuurlike bondgenoot teen Engeland. In hierdie verband word spesiale belang geheg aan die bevryding van Irak ... Ek het gevolglik besluit om voorwaarts te gaan ten opsigte van die Midde-Ooste deur steun toe te sê aan Irak."
Bronne
Al-Marashi, Ibrahim; Salama, Sammy (2008). Iraq's armed forces: An analytical history. Oxon and New York: Routledge. p. 254. ISBN 0-415-40078-3.
Lyman, Robert (2006). ''Iraq 1941: The Battles for Basra, Habbaniya, Fallujah and Baghdad. Campaign.'' Oxford and New York: Osprey Publishing. p. 96. ISBN 1-84176-991-6.
Tripp, Charles (2002). A History of Iraq. Cambridge: Press Syndicate of the University of Cambridge. p. 311. ISBN 978-0-521-52900-6.
Erica trivialis
Erica trivialis is 'n plant wat tot die genus Erica behoort.
Ally Fowler
Alexandra Fowler (gebore 6 Desember 1961) is 'n Australiese aktrise en sanger. Sy is bekend vir haar rolle in die rolprent Love in the First Degree (2004) en in die televisiereekse Sons and Daughters (1982), Big Sky (1997), en Wentworth (2013). As sanger is sy bekend vir die groep „The Chantoozies“ met Eve von Bibra en Tottie Goldsmith.
Acanthopolymastia bathamae
Die spons behoort tot die genus Acanthopolymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1997 deur Kelly-Borges & Bergquist.
Suid-Afrikaanse Lugdiens Vlug 295
Suid-Afrikaanse Lugdiens Vlug 295 was 'n kommersiële vlug wat 'n noodlottige brand aan boord die kajuit beleef het en op 28 November 1987 in die Indiese Oseaan, naby die eiland Mauritius, neergestort het.
Enkeldoring-noemnoem
Die Enkeldoring-noemnoem (Carissa spinarum L. ) is 'n groot struik of klein boom wat in Mpumalanga en Limpopo, maar ook wydverspreid in Suid-Asië en Australië voorkom. Oorspronklik kom dit van Indië, Birma en die droë dele van Sri Lanka. In Afrika is die plant inheems in Angola, Botswana, Burkina Faso, Burundi, Comore, Demokratiese Republiek die Kongo, Djiboeti, Egipte, Eritrea, Ethiopië, Ghana, Guinee, Guinee-Bissau, Ivoorkus, Kenia, Kaap Verde, Kameroen, Madagaskar, Malawi, Mali, Mauritius, Mosambiek, Namibië, Nigerië, Republiek die Kongo, Réunion, Rwanda, Senegal, Sentraal-Afrikaanse Republiek, Seychelle, Soedan, Sokotra, Somalië, Tanzanië, Togo, Tsjad, Uganda, Zambië en Zimbabwe.
Suid-Afrikaanse Lugdiens Vlug 295
Omstrede gevolg
Die Vrye Weekblad bevind hierdie "inligting" as 'n wolhaarstorie wat weens 'n foutiewe beriggewing van die Weekly Mail ontstaan het. Dit was nie die Helderberg-Boeing wat gevaarlike stowwe vervoer het nie, maar 'n gelyknamige vragskip wat vanuit Rotterdam na Durban op pad was.
Minaret
Doel
Die tradisionele doel van ’n minaret in die oostelike argitektuur was as ’n ventilasiestelsel vir geboue in ’n baie warm klimaat. ’n Gebou sou gewoonlik ’n toring bevat het met groot, oop vensters wat koel lug sou binnelaat en ’n koepel in die middel met (in antieke tye) ’n opening wat warm lug sou versamel en laat ontsnap.
NG gemeente Steynsburg
Sending
Op die gebied van die sending het die gemeente gepresteer. Die sendinggemeente is in 1938 gestig en heel gou het daar twee sendingskole in die bruin woonbuurt verrys met 'n totale personeel (in 1952) van sewe. Later het ook 'n skool vir swart leerlinge gevolg wat in die beginjare ook as kerk gedien het.
Edward Bellamy
Jeug
Hy het ook die militêre organisasie bewonder, maar hierdie droom word verydel toe hy toelating by West Point geweier is.
Paralimpiese Somerspele 2016
Kalender
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.
Suid-Afrikaanse deelname
Suid-Afrika het 44 atlete na die Spele gestuur. Hulle eindig in die algehele 22de plek met 17 medaljes. Hiervan is 7 goud-, 6 silwer en 4 bronsmedaljes.
Lucy Fry
Lucy Fry (gebore 13 Maart 1992) is 'n Australiese aktrise. Sy is bekend vir haar rolle in die rolprente The Preppie Connection (2015), Mr. Church (2016), en Bright (2017).
Valletta
Valleta (Maltees: Il-Belt Valletta, algemeen verwys na as Il-Belt - "Die Stad") is die hoofstad van Malta. Die stad het 'n bevolking van 6 444 in 2014 gehad en het 'n oppervlakte van 0,8 km². Valletta is in 1980 deur Unesco as wêrelderfenisgebied gelys.
Kaitlyn Maher
Kaitlyn Maher (gebore 10 Januarie 2004) is 'n Amerikaanse aktrise. Sy is bekend vir haar rolle in die rolprent Free Birds (2013) en in die televisiereeks America's Got Talent (2006).
Pous Cornelius
Nota
Saamgestel uit die Nederlandse, Engelse, Duitse en Franse wiki’s.
Martha van der Merwe
Mev. Van der Walt was meermale voorsitster van die Vroue-Landbou-unie en was bekend vir haar gebak en ander artikels. Sy het 10 jaar aan die Hoërskool Vereeniging onderrig in Bybel gegee, waarvan sy 'n besonderse studie gemaak het. In 1955 het sy en haar man 'n uitgebreide reis na die Heilige Land, Egipte, Europa en Engeland onderneem. Hierdie reis en ondervinding het haar as predikantsvrou en onderwyseres besonder verryk, aldus Bosman.
Kopenhagen
Geografie
Die stad is verdeel in 15 distrikte (bydele):
John Hersey
Latere boeke
Kort voordat hy Hiroshima geskryf het, het Hersey sy roman, Of Men and War, oorlogsverhale soos beleef en gesien deur die oë van soldate eerder as deur die oë van oorlogskorrespondente, gepubliseer. Een van die stories in Hersey se roman is geïnspireer deur President John F. Kennedy en die Motor Torpedo Boot PT-109. Kort daarna het die voormalige oorlogskorrespondent begin om fiksie te publiseer. Hersey se oorlogsroman, The Wall, (1950) word voorgestel as 'n herontdekte joernaal wat die vernietiging van die Warskou-ghetto, die grootste van die Joodse ghetto's wat deur Duitsland opgerig is tydens die Holocaust, beskryf.
Gedurende 1985 het Hersey teruggekeer na Hirosjima waar hy beriggewing gedoen het en Hiroshima: The Aftermath— 'n opvolgwerk op sy oorspronklike verhaal—geskryf het. The New Yorker het Hersey se opvolgstuk in sy uitgawe van 15 Julie 1985 gepubliseer. Die artikel is gevolglik aangeheg tot 'n gewysigde uitgawe van die oorspronklike boek. Hersey het geskryf dat "Wat die wêreld sedert 1945 veilig gehou het van die bom nie afskrikking ten opsigte van spesifieke wapens was nie, maar herinnering.", "Die herinnering van wat gebeur het by Hiroshima."
Islamitiese kalender
Maande
Die Islamitiese maande het die volgende name:
Saint-Malo
Geskiedenis
Die bloeitydperk van die stad het tydens die 16de eeu begin. Vissery en handel het as die grondslag vir Saint-Malo se ekonomiese welvaart gedien. 1590 is die onafhanklike Republiek van Saint-Malo uitgeroep. As 'n seemag het dit gelykgestaan aan lande soos Portugal en Nederland.
Persiese kat
Geskiedenis
Onlangse genetiese navorsing dui daarop dat die moderne Persiese kat nie verwant is aan katte van die Nabye-Ooste nie, maar aan dié van Wes-Europa. Die navorsers het onder meer bevind: "Hoewel die vroeë Persiese kat sy oorsprong in die antieke Persië kon gehad het, het die moderne Persiese kat sy poligeografiese invloedspatroon verloor."
Acanthorhabdus fragilis
Acanthorhabdus fragilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
FIFA Sokker-Wêreldbekertoernooi in 1954
Kalender
Die volgende tabel dui die FIFA Sokker-Wêreldbekertoernooi in 1954 se daaglikse program aan. ’n Pers blokkie dui op wedstryde tydens die groepfase, ’n groen blokkie op wedstryde tydens die uitklopfase, ’n blou blokkie op die bronseindstryd en ’n geel blokkie op die eindstryd.
Zimbabwe
Zimbabwe, amptelik die Republiek Zimbabwe (Engels: Republic of Zimbabwe), is 'n landingeslote land geleë in Suider-Afrika en begrens deur Zambië in die noordweste, Mosambiek in die noordooste, Suid-Afrika in die suide en Botswana in die suidweste. Die land het eers as Suid-Rhodesië, 'n Britse kolonie, bekendgestaan en van 1965 af as Rhodesië, genoem ná Cecil John Rhodes. In 1965 het Suid-Rhodesië eensydig sy onafhanklikheid verklaar en in 1970 'n republiek geword. Ná 'n jare lange vryheidsoorlog en daaropvolgende onderhandelinge het Rhodesië in 1980 amptelik Zimbabwe-Rhodesië geword en aansluitend die Republiek Zimbabwe.
Zimbabwe is 'n multi-etniese land en die Mashona vorm die belangrikste inheemse etniese groep, gevolg deur die Ndebeles. Dié land het 16 amptelike tale, waaronder Engels, Shona en Noord-Ndebele die mees verspreide tale vorm.
Ryk van Monomotapa
Die vroeë geskiedenis van die Koninkryk van Monomotapa (wat eintlik "Heer van die Myne" beteken) is onbekend; dit het reeds sedert die Middeleeue bestaan. Naas die hoofstad Groot-Zimbabwe met sy ringmuur, tempel en tweeverdiepinghuise wat uit stene gebou is, was daar honderde dorpe waarvan sommige ook 'n stadskarakter getoon het. Landbou, veeteelt en mynbou was die ekonomiese fondament van die ryk. Danksy die goudmynbou kon die koninkryk handel met Arabiere, Perse en Ethiopiërs dryf. Goud, ivoor en slawe is teen speserye, yster, sout en ander Oosterse ware geruil. Met die agteruitgang van die goudmynbou het die mag van die konings verswak; 1607 moet hulle die myne aan die Portugese afstaan. 1629 het die koninkryk 'n vasalstaat van Portugal geword. Die Portugese begin ook koper, yster, lood en tin te ontgin en het landbou op grootplase bedryf. Na die ondergang van die ryk in die 18de eeu het dit tussen 1889 en 1890 Britse koloniale besit en 1923 'n deel van Suid-Rhodesië geword.
Administrasie
Zimbabwe word administratief onderverdeel in agt provinsies en twee stede met provinsiale status, Harare en Bulawayo. Die provinsies word verder onderverdeel in 59 distrikte en 1 200 munisipaliteite (sogenaamde wards) wat elk uit 'n aantal nedersettings bestaan.
Energiebedryf
Sowat 'n derde van Zimbabwe se elektrisiteit word in waterkragsentrales opgewek waarvan die Karibadamprojek die bekendste en belangrikste is. Toe dit in 1960 beplan is, was dit die grootse hidroëlektriese aanleg ter wêreld. Termiese kragsentrales voorsien in die res van die land se kragbehoefte.
Uilhuis
Konstruksie
Haar ouers het die huis aan Helen bemaak. Na hul dood het Martins begin om die huis en die tuin te omskep, en het jare daaraan bestee om 'n denkbeeldige omgewing te skep.
In populêre kultuur
Athol Fugard het in 1985 'n drama oor Helen Martins gepubliseer  met die titel The Road to Mecca, waarvan later 'n rolprent gemaak is met dieselfde naam. In 2015 is 'n Marathi-opvoering getiteld "Prawaas" deur die Abhivyaktee-teatergroep van Panaji (Goa) opgevoer, wat deur Saish Deshpande geskryf en geregisseer is en wat beïnvloed is deur haar storie en gedeeltelik deur Athol Fugard se toneelstuk.
S.W. Liebenberg
Skryfwerk
In samewerking met A.J. Hanekom skryf hy ’n drama oor “Gideon Scheepers”. Verder skryf hy onder die naam Skalk Liebenberg ’n groot aantal godsdienstige boekies vir kinders (insluitende “Aanhou wen”, “Die dromer en ander Bybelverhale” en “Kaptein van sy skool”) asook Bybelstudiereekse vir skole. “Onder ’n vraagteken” is ’n roman wat vertel oor die lewe in die agterbuurtes van Kaapstad.
Scott Brady
Scott Brady (13 September 1924 – 16 April 1985) was 'n Amerikaanse akteur. Hy was bekend vir sy rolle in die rolprente Canon City (1948), Johnny Guitar (1954), The China Syndrome (1979), en Gremlins (1984).
Jac J. Brits
Lewe en werk
Jacobus Johannes Brits is op 16 Augustus 1932 op Carnarvon gebore as derde oudste seun in ’n gesin van nege. Hy word groot op Beaufort-Wes en matrikuleer in 1949 aan die Hoërskool Sentraal op die dorp. Hierna werk hy by verskeie instansies, onder andere ’n lewensversekeringsmaatskappy, waarna hy in Januarie 1958 oorsee gaan waar hy vyf jaar in Londen woonagtig is en terselfdertyd aan die Italiaanse Skool vir Sang in die stad studeer. Gedurende vakansies en naweke verken hy Europa. Na sy terugkeer in Desember 1962 ontmoet hy die maatskaplike werker, Maureen Crous, met wie hy in 1963 in die huwelik tree. Die egpaar het ’n dogter. In Maart 1963 aanvaar hy ’n betrekking in die Staatsdiens op Boksburg, terwyl hy deeltyds studeer. Hy behaal in 1972 ’n B.A.-graad met Wysbegeerte en Afrikaans-Nederlands as hoofvakke by die Universiteit van Suid-Afrika. In 1981 bedank hy uit die Staatsdiens om sy aandag uitsluitlik aan sy skryfwerk te wy. Hy woon eers saam met sy gesin op Swellendam, maar vestig hom later in Bellville in Kaapstad.
Diana Glenn
Diana Glenn (gebore 13 Maart 1974) is 'n Australiese aktrise. Sy is bekend vir haar rolle in die rolprent Black Water (2007) en in die televisiereekse Neighbours (1985) en Satisfaction (2007).
Blaar
Bou en funksies
Soms kom daar ook aparte steunblaartjies (stipulea) aan die voet van die blaar voor (byvoorbeeld die roos). Dié steunblaartjies is soms vergroeid, soos by die suring. By die grasfamilie (soos ook die hawerplant) groei die blaarskede rondom die stingel en ontbreek die blaarsteel heeltemal. By grasse kom daar 'n tongetjie (liguia) tussen die blaarskyf en die blaarskede voor. Aan die vorm en grootte hiervan word die verskillende grassoorte uitgeken.
Huidmondjies
As die spanning in die sluitselle afneem, gaan die huidmondjie toe. Met dié meganisme kan die plant die afskeiding van water en koolsuurgas (transpirasie) reguleer. Verdamping vind hoofsaaklik aan die onderkant van die blaar plaas, waar die meeste huidmondjies geleë is. Die bokant van die blaar word deur 'n was- of vetlagie (cuticula) bedek om dit teen oormatige verdamping en gevolglike uitdroging te beskerm. Net by waterplante met drywende blare soos die waterlelie lê die huidmondjies aan die bokant van die blaar omdat verdamping uit die aard van die saak nie aan die onderkant kan plaasvind nie.
Acanthostylotella cornuta
Acanthostylotella cornuta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
2016 Bahreinse Grand Prix
Die 2016 Formule Een Bahreinse Grand Prix is op 3 April 2016 op die Bahrein Internasionale Renbaan in Bahrein gehou. Dit was die tweede wedren van die kampioenskapseisoen en is deur Nico Rosberg in sy Mercedes gewen.
Vryheidstandbeeld
Oorsprong
Volgens 'n verslag in 2000 van die parkeraad is dit egter 'n legende wat op 'n geldinsamelingspamflet ontstaan het, en is die standbeeld waarskynlik in 1870 bedink.
Bartholdi het die eerste model van sy konsep in 1870 gemaak. Nadat hy terug in Frankryk was, het hy verder aan die konsep gewerk.
Bouwerk in Frankryk
Laboulaye is in 1883 oorlede en hy is as voorsitter van die Franse komitee vervang deur Ferdinand de Lesseps, die bouer van die Suezkanaal. Die voltooide standbeeld is op 4 Julie 1884 in Parys aan die Amerikaanse ambassadeur in Frankryk, Levi P. Morton, oorhandig. De Lesseps het aangekondig dat die Franse regering vir die vervoer van die beeld na New York sou betaal. Teen Januarie 1885, toe die voetstuk eindelik gereed was ná baie kritiek, finansiële probleme en ander krisisse, is die standbeeld vir sy seereis voorberei.
Hof van Justisie van die Europese Unie
Elke lidstaat het sy eie taal/tale en regstelsel en die nasionale howe pas ook die Europese wetgewing toe. Die CJEU moet daarom die beginsel van die veeltaligheid volledig in uitvoering bring en beskik oor taalvoorsienings wat uniek in die wêreld is.
Groototter
Die groototter (Aonyx capensis) is 'n otterspesie wat slegs in Afrika voorkom, van die weste in Senegal tot die ooste in Ethiopië en dan suidwaarts tot in Suid-Afrika. Die groototter is die tweede grootste varswaterotterspesie en word naby permanente strome, kuile en ander waterliggame in grasvlaktes en beboste laeveldareas gevind.
Die wyfie is nege weke dragtig, waarna sy die lewe skenk aan twee tot vyf kleintjies. 'n Groototter het 'n moontlike lewensduur van 16 jaar.
Stoffel Vandoorne
Stoffel Vandoorne (* 26 Maart 1992 – ) is 'n professionele motorrenjaer van België, wat tot in 2018 vir die McLaren-span in Formule Een gejaag het.
Pous Pelagius I
Pontifikaat
Pelagius was een van Pous Agapetus I se metgeselle in Bisantium en het daar gebly as pouslike gesant. In 546 was hy terug in Rome en bly daar toe Pous Vigilius na Bisantium vertrek. Hy het probeer om die Romeinse volk te help met voedsel tydens die beleg deur koning Totila van die Gote. Hoewel hy sy persoonlike fortuin daarvoor uitgegee het, het dit nie veel gehelp nie.
Kleurpunt-langhaarkat
Sien ook
Lys van katrasse
Karibiese gebied
Lande en gebiede
Verder word gebiedsdele van omringende landen wat aan die Karibiese See grens en eilande van die lande wat in die see lê, as deel van die Karibiese gebied beskou:
Antille
Die Antille (Engels: Antilles; Frans: Antilles; Haïtiaanse Kreools: Zantiy; Jamaikaanse Patois: Antiliiz; Nederlands: Antillen; Papiaments: Antias; Portugees: Antilhas; Spaans: Antillas) is 'n argipel in die Karibiese gebied, wat uit die Groot-Antille en die Klein-Antille bestaan. Saam met die Lucayan-argipel (Bahamas en Turks- en Caicoseilande) vorm dit Wes-Indië. Die Antille grens in die suide en weste aan die Karibiese See, in die noordweste aan die Golf van Meksiko en in die noorde en ooste aan die Atlantiese Oseaan.
Die eilandnaam "Antille" is van die Latynse ante ilium ("eilande net voor die kus") afgelei, dus die eilande voor die Sentraal-Amerikaanse kus. Volgens 'n ander teorie het die term "Antille" reeds in die Middeleeue na 'n mitiese eiland wes van Europa oorkant die Atlantiese Oseaan verwys. Nadat die Amerikas in 1492 deur Christophorus Columbus vir Europa ontdek is, het die Antille hul naam gekry.
Vryheidsmanifes
Die Manifes
Dat ons land nooit vooruitstrewend of vry sal wees voordat ons mense almal in broederskap saamleef en gelyke regte en geleenthede geniet nie;
Acanthotetilla celebensis
Acanthotetilla celebensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Geeltolbos
Die geeltolbos (Leucadendron olens) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap, waar dit voorkom in die Doringriviervallei van die Outeniekwaberge. Die regop struik word 1,2 m hoog en blom in Junie.
Vuur
Vuur word gebruik in godsdienstige rituele, vir die skoonmaak van grond vir landboudoeleindes, in kookkuns, die opwekking van hitte en lig, vir seinvure, aandrywingsdoeleindes, smeltwerk, smeewerk, verbranding van afval, verassing en as 'n wapen van vernietiging.
Op grond van argeologiese vondste is dit duidelik dat vuur ongeveer 500 000 jaar gelede aan die Pekingmens bekend was. Die gebruik daarvan het sedertdien uitgebrei, al was die mens nog nie daartoe in staat om self vuur te maak nie en daarom afhanklik van toevallige ontbranding soos deur weerlig veroorsaak. Betroubare tegnieke om vuur te maak, het in ongeveer 7 000 v.C. ontstaan.
Wetenskaplike benadering
Reeds eeue voor die geboorte van Christus is vuur beskou as een van die elemente waaruit die kosmos opgebou is. In die vroeë Indiese, Chinese en Griekse filosofie word vuur, naas aarde, water en lug, as een van die elemente van die natuur onderskei. Eers in die tweede helfte van die 19e eeu is die opvatting weerlê dat vuur 'n element is met selfstandige eienskappe wat onafhanklik is van die materie waarin dit optree.
Soogdier
Meeste soogdiere leef op land, alhoewel daar ook soogdiere is wat in die oseaan leef, soos die dolfyn en walvis. Die enigste vlieënde soogdier is die vlermuis. Suid-Afrika het die vinnigste landsoogdier, naamlik die jagluiperd. Suid-Afrika het ook die langste soogdier, die kameelperd en die grootste landsoogdier, die Afrika-olifant.
Bou
Gaswisseling vind in die weefsels plaas, waardeur warmte vrygestel word. Die tempo waarteen metabolisme plaasvind is afhanklik van die omgewingstemperatuur- 'n vinnige metabolisme vind in 'n koue omgewing plaas, sodat warmtevoorsiening vir die dier optimaal bly. Die verlies van liggaamswarmte word deur 'n huidbedekking van hare beperk. Die hare verskaf ŉ doeltreffende isolasie teen die omgewing. Diere met 'n dun haarbedekking soos walvisse en dolfyne het 'n onderhuidse speklaag wat as isolasie dien.
Soogdiere se sintuie is goed ontwikkel. Hul ore is doeltreffende gehoororgane met 'n ingewikkelde struktuur wat diep in die skedel geleë is. Karnivore en daglewende diere se oë is besonder goed ontwikkel, terwyl ander s'n swak is en by die blindemol (Spalax) heeltemal ontbreek.
Monotremata
Die oudste groep wat reeds in die Trias, ongeveer 223 mj geleë ontstaan het, is die Monotremata. Hulle is die eendbekdier en die mierystervarke. Hierdie soogdiere is die enigste wat steeds eiers lê en 'n laer liggaamstemperatuur het. Hulle is ook die enigste nie-Theria wat steeds bestaan. Hulle produseer melk en soog die kleintjies as sy uit die eier gekruip het, maar die moeder het geen tepels nie.
Watervervoer
Vraghouers
Houerskepe, wat vrag in gestandaardiseerde houers vervoer, is ’n relatief nuwe konsep om die hantering van vraghouers aansienlik te bespoedig en ook met min brekasies moontlik te maak. Houers van 6 meter tot meer as 12 meter in lengte is niks vreemds nie. Suid-Korea se houerskip OOCL Shenzhen, wat in 2003 in gebruik geneem is, is byvoorbeeld sowat 323 meter lank en was lank die heel grootste ter wêreld. Die OOCL Hong Kong is nou die grootste houerskip.
Handfiets
'n Handfiets is 'n voertuig, soortgelyk aan 'n fiets, wat met die ryer se arms instede van die bene aangedryf word. Die meeste handfietse het drie wiele: waarvan twee vrylopende agterwiele en een 'n bestuurbare voorwiel is.
Stanley Prager
Stanley Prager (8 Januarie 1917 – 18 Januarie 1972) was 'n Amerikaanse regisseur, vervaardiger, en akteur. Hy was bekend vir sy rolle in die rolprente A Foreign Affair (1948), Joe Palooka in the Big Fight (1949), en Gun Crazy (1950), en in die televisiereeks ABC Stage 67 (1966).
Gouritsmond
Gouritsmond (voorheen ook bekend as The Fisheries en Avondrust en vandag ook as Gouritsriviermond en Die Mond) is 'n dorp in die Suid-Afrikaanse provinsie Wes-Kaap. Gouritsmond val in die Hessequa Plaaslike Munisipaliteit, onder beheer van die Tuinroete-distriksmunisipaliteit. Die Gouritsrivier mond hier uit in die Indiese Oseaan. Die "mond" is 'n gewilde hengelplek.
Vlaandere
Bevolkingssamestelling en identiteit
Baie Vlaminge beskou hulself as 'n aparte volk wat oor sy eie media, onderwysinstellings, politieke partye, wetenskaplike en kulturele verenigings beskik en waarvan die geskiedenis verder terugstrek as in die tyd toe België as federale staat geherorganiseer is. Die term "Vlaminge" verwys dus ook na die hele Vlaamse gemeenskap (in die sosiologiese, politieke en kulturele sin van die woord) met sy eie politieke instellings (parlement en regering) wat ook in die Belgiese grondwet as Vlaamse Gemeenskap erken word.
Administratiewe indeling
Onafhanklik van die provinsies beskik die Gewes Vlaandere oor sy eie plaaslike instellings in Brussel-Hoofstad: die Vlaamse Gemeenschaps-Commissie (VGC) en sy munisipale takke (Gemeenschapscentra - gemeenskapsentrums vir die Vlaamse gemeenskap van Brussel). Hierdie instellings bestaan onafhanklik van die opvoedkundige, kulturele en sosiale instellings wat onder die gesag van die Vlaamse regering val. Hulle oefen onder meer kulturele bevoegdhede uit wat buite Brussel deur die provinsies behartig word.
Politiek
Die Vlaamse Gewes en die Vlaamse Gemeenskap beskik oor hul eie parlement en regering. Die Vlaamse parlement met 124 afgevaardigdes word elke vyf jaar verkies. Vlaandere, met Brussel as sy administratiewe setel, het wetgewende en uitvoerende gesag ten opsigte van sowel binne- asook buitelandse sake. Hierdie bevoegdhede sluit onder meer ekonomie, buitelandse handel, gesondheidssorg, energievoorsiening, huisvesting, land- en tuinbou, omgewingsake, infrastruktuur en vervoer, mannekrag en arbeidsmark, kultuur, onderwys, wetenskap en innovasies in.
Sakrale kuns en tradisies
Die historiese tradisies van Katolisisme sluit ook in Vlaandere talle prosessies in. Die grootstes hiervan is 'n demonstrasie van die volksgeloof, en gewoonlik verbind hulle godsdienstige en geskiedkundige tradisies en soms selfs bygelowe in. Groot straatoptogte soos die jaarlikse Heilig-Bloedprosessie in Brugge of Hasselt se Virga-Jesse-fees, wat elke sewe jaar gevier word, lok duisende besoeker en het lankal volksfeeskarakter gekry.
NCIS
In episode 22 van seisoen 10 word genoem dat Afrikaans 'n amptelike taal van Suid-Afrika is. Een van die karakters, Duckie, verklaar dat hy by die Universiteit van Pretoria gedoseer het, waar die studente hom prof. Eend gedoop het. Toe hy vir 'n Afrikaanse amptenaar "baie dankie" sê, interpreteer sy kollega dit as "buy a donkey". 'n Leidraad in 'n ondersoek, "See Reisiger 19", word met behulp van 'n vertaalprogram van Afrikaans in Engels as "Sea Voyager" vertaal, die naam van 'n vragskip wat na Kaapstad onderweg was, en waarop die laaste tonele van die episode afspeel.